ГӀалара бахархойн дакъа 2011 шарахь дуьххьала 50 % сов а баьлла 51,27 % кхаьчна. Дукхаха долу бахархойн дакъа ца деха шаьш даиман а тӀеяздинчу меттигехь (дукхахаберш ахархой бу, гӀаланашка болх бан баьхкина) — 2010 шеран бахархой дӀаязбаран терахьашца уьш 261 млн стаг вара (19,6 % пачхьалкхан бахархой), царех 175 млн стега регистраци даиман а бехачу провинцехь яра, ткъа 86 млн цулла а араха[84]. Урбанизаци сецайо 1950 шерашкахь дуьйна йолу тӀеязбаран система (хукоу): цхьа стаг регистрации йина хила йиш ю цхьана бахархойн пунктехь. ТӀаккха а регистраци янза гражданийн барам даиман а тӀекхеташ бу — 2000 шеран бахархой дӀаязбарехь уьш 144,4 млн стаг вара (10,8 % ЦХР бахархой)[85]. Цул сов, хукоу система йохаяр схьадогӀу дуккха а шерашкахь: 2010 шеран бахархой дӀаязбарехь 21,6 млн ЦХР гражданаш ца бехара шеш тӀеязбинчу меттигехь 5 шо а сов[86].